
ZAPISNIK
5. seje komisije RZS za usposabljanje v ribištvu
v tem mandatu

Seja je bila v sredo, 19. novembra 2025, z začetkom ob 16:00 uri v pisarni Ribiške zveze Slovenije v Ljubljani, Tržaška cesta 134.

Prisotni:
- k o m i s i j a:     Bojan LEVAI (predsednik komisije) ter člani: dr. Domen JAKLIČ, Mohor SLATNER, Peter VALIČ (po videopovezavi), 
- vabljeni:	dr. Miroslav ŽABERL  (predsednik RZS), Žiga FIJAVŽ, mag. Igor MILIČIĆ (sekretar RZS).

Opravičili:           
- člani komisije:    Matija VRTAČNIK.,.
- drugi vabljeni:	   /.

SKLEPČNOST:	Od  petih so bili prisotni štirje člani komisije. Sestanek je sklepčen.

Predlagan je bil dnevni red:

1. Pregled zapisnika in realizacije sklepov predhodne seje.
2. Poročilo o izvedenih usposabljanjih v letu 2025 (do dne 19.11.2025).
3. Predlog  posodobitve seznamov članov izpitnih komisij  višjih oblik izobraževanja v ribištvu.
4. Predlog programa usposabljanj in posvetov v letu 2026.
5. Razno. 
Predsednik komisije Bojan Levai pove da se doda nova točka DR – zamenjava člana komisije (Renata Fijavža z Žigo Fijavžem). Pod točko razno v soglasju se predsednikom RZS se člani komisije seznanijo s poskusom poneverbe izpitov višjih oblik usposabljanja. 

Dopolnjeni dnevni red sestanka je bil sprejet soglasno.  

AD 1

Pregled in obravnava zapisnika in realizacije sklepov 4. seje KUR.

Povzetek: predsednik komisije Bojan Levai je podal povzetek vsebine pretekle seje komisije in poročilo, da so bili vsi sklepi  seje realizirani. Pripomb na zapisnik ni bilo. 

Sprejet je bil:
Sklep 1: komisija potrjuje zapisnik 4. seje komisije s poročilom o realizaciji sklepov.  


AD 2

Poročilo o izvedenih usposabljanjih v letu 2025 (do dne 19.11.2025).

Povzetek: B. Levai poda poročilo na podlagi podatkov pridobljenih od strokovne službe RZS o izvedbi usposabljanj v ribištvu do dneva tekoče seje komisije. Opaža da je na ribiških izpitih manj prisotnih manj kandidatov kot pa je prvotno prijavljenih. Poleg načrtovanih višjih oblik usposabljanj je RZS izvedla še dve predavanji za vodstva RD in sicer predavanje o projektih RIWET in LASR ter o Disciplinskem postopku v praksi. Posebej slednji je imel za RD zelo aktualno tematiko in bil posledično dobro obiskan. Končno poročilo prejmejo člani komisije po zaključku predvidenih usposabljanj in ga obravnavajo korespondenčno.

Sprejet je bil
Sklep 2:   komisija se je seznanila s poročilom o izvedenih usposabljanjih do dne 19. 11. 2025.


AD 3

Predlog posodobitve seznamov članov izpitnih komisij  višjih oblik izobraževanja v ribištvu.

Člani komisije so se seznanili s predlogom ministrstva za kmetijstvo, gozdarstvo in prehrano (MKGP), da se posodobi seznam članov izpitnih komisij. Predlog je bil podan na zadnjem rednem srečanju vodstva RZS z predstavniki MKGP. Člani komisije so v gradivu za sejo prejeli sezname članov izpitnih komisij, projicirani pa so bili taisti tudi na sami seji. Predsednik RZS dr. Miroslav Žaberl je predlagal, da se v komisijo za ribiške čuvaje uvrsti Sama Novaka in da se izbriše podvajanje z napačnim nazivom, ki ga nikoli ni imel. Za izpitno komisijo za elektroribiče je RZS podala vlogo za Žigo Fijavža. V razpravi so prisotni podprli, da se v komisijo za ribiške gospodarje imenuje Matijo Vertačnika,  Bojana Levaia pa se imenuje v komisijo za elektroribiče zaradi zdravstvene izobrazbe. Iz seznamov se črtajo osebe, ki niso več aktivne ( Barbara Bizjak, Uroš Ahčan).

Člani komisije so  po razpravi sprejeli:
[bookmark: _Hlk152587488]Sklep 3:  člani komisije so se seznanili s predlogom  kadrovske posodobitve sestav izpitih komisij za višje oblike usposabljanj v ribištvu. Strokovna služba RZS izvede uradni postopek prijave novih kandidatov za komisije na MKGP.

AD 4
Predlog programa usposabljanj in posvetov v letu 2026.

član komisije Mohor Slatner je bil zadolžen za pripravo osnutka koledarja  izvedbe višjih oblik usposabljanj v prihodnjem letu. V razpravi so prisotni razpravljali o posamičnih izpitih. 

	Vrsta izpita
	Datum predavanj
	Datum izpita

	Ribiški čuvaj – osnovno
	21. in 28. februar (7-14?)
	7. marec

	Elektroribolov – obnovitveni
	14. marec
	

	Elektroribolov - osnovno usposabljanje
	21. in 28. marec
	11. april

	Čuvaji – obnovitveni
	oktober-november 2026
	 

	Gospodarji
	24. in 31. januar
	14. februar

	Gospodarji – obnovitveni 
	16. maj 
	 

	Mentorji mladih ribičev
	23. maj
	 

	Inštruktorji za izvajanje RI
	19. november
	 

	Sodniki LRP
	?
	 

	Športni delavec
	?
	 



Za usposabljanje mentorjev mladih ribičev bo najprimernejši termin mladinski muharski tabor  v aprilu 2026 (odpoved ribiškega sejma G. Radgona, kjer bi bilo delo z mladimi osrednja tema predstavitve).  Usposabljanja za ribiče tekmovalce za l. 2026 bo potrebno uskladiti na sestanku skupaj s predstavniki tekmovalne komisije. 

Predsednik RZS izpostavi predloge posvetov za vodstva RD in sicer;
· posvet z vodstvi čuvajskih služb in predsedniki RD ob predstavitvi nove analize Inšpekcije za ribištvo o razlikah med letom 2023 (prva analiza inšpekcije o prijavah RD) in 2026.
· usposabljaje za vodstva RD , ki ga izvede nekdanji član KPV Franc Polič, predvidoma v mesecu aprilu 2026. 

Predsednik RZS predlaga  izvedbo analize uspešnosti višjih oblik usposabljanj – zadovoljstva slušateljev s celotnim izobraževanjem s pomočjo anketnega vprašalnika. Vprašalnik bodo vodje predavanj razdelili po izvedenih predavanjih. Predsednik je podpr predlog Mohorja Slatnerja da se na spletni strani RZS objavijo članki Pravnega kotička glasila Ribič, ki so zelo cenjeni. 

Sprejet je bil 
Sklep 4: prisotni člani komisije so se seznanili s predlogom koledarja usposabljanj in posvetov za vodstva RD za leto 2026. Dokončno ga potrdijo na korespondenčni seji. 
Sklep 5: član KUR Mohor Slatner pripravi anketni vprašalnik za preverjanje uspešnosti višjih oblik usposabljanj do začetka le-teh v l. 2026.  
Sklep 7: strokovna služba pregleda možnost objave člankov Pravnega kotička glasila ribič na spletni strani RZS. 
  


AD 5

Predlog za zamenjavo člana komisije - Žiga Fijavž.
Povzetek: zaradi zdravstvenih težav Renato Fijavž na lastno prošnjo ne more več biti član izpitne komisije RZS za usposabljanje elektroribičev. R. Fijavž je zato predlagal predsedniku RZS zamenjavo z njegovim sinom Žigo Fijavžem, ki je po izobrazbi magister strojništva. Žiga bo namesto Renata sodeloval kot pomočnik pri predavanjih IER, da se uvede v tematiko in zamenja Jožeta Trojarja, ki je sam prosil, da se ga zamenja v doglednem času.  

Sprejet je bil sklep: 
Sklep 8: komisija soglasno potrjuje zamenjavo Renata Fijavža z Žigo Fijavžem kot članom komisije za usposabljanje in to posreduje UO RZS v končno potrditev.  


AD 6

Razno.

· Problematika poneverbe izpitov – primer RD Metlika
B. Levai in sekretar RZS mag. Igor Miličić sta predstavila primer poneverbe izpitov za ribiškega čuvaja in za ribiškega gospodarja v bazi osebnih podatkov KLEN pri dveh članih RD Metlika. Dogodek je B. Levai zaznal slučajno, ker pozna enega od članov. Slednji je trdil da je opravil izpit za čuvaja in za gospodarja v terminih, ki se niso ujemali z uradnimi termini izpitov. Po preverjanju v bazi Klen se je izkazalo da vnosi izpitov za dva člana RD MT niso imeli serijskih številk, ki jih taki izpiti morajo imeti, ko jih vnašajo v bazo delavci strokovne službe RZS. Po preverjanju pri skrbniku baze KLEN podjetju Vegatop je bilo ugotovljeno da je vpise teh fiktivnih izpitov vpisal en od obeh članov RD MT v funkciji tajnika /administratorja RD. Tak vpis višjih oblik je bil možen za administratorje do datuma 1.1.2003 z namenom pomoči vpisovanja v takrat novopostavljeno bazo KLEN. Žal je taka možnost ostala vklopljena do septembra letos, ko je zaradi pričujočega primera sekretar RZS pisal Vegatopu, da se možnost vpisa višjih oblik izpitov za tajnike RD nemudoma ukine. Dogovorjeno je da B. Levai in I. Miličić pripravita osnutek prijave tega dogodka - prekrška na policijo in ga uskladita z predsednikom RZS. Oba navedena preverita še druge možne anomalije pri vnosih izpitov višjih usposabljanj v KLENU in preverita dejansko stanje pri dotičnih RD.  

 
Seja se je zaključila ob 17:30 uri. 
Vsi sklepi so bili sprejeti soglasno, razen kjer to ni posebej navedeno. 

Ljubljana, 3. 12. 2025.


Zabeležil:	Predsednik komisije:
mag. Igor MILIČIĆ	Bojan LEVAI
	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji na seji UO RZS sekretar RZS objavi zapisnik na spletni strani RZS.

